माता साहिब कौर यात्री निवास का शिलान्यास
भास्कर संवाददाता| फतेहगढ़ साहिब
गुरुद्वाराश्री फतेहगढ़ साहिब में बनने वाले माता साहिब कौर यात्री निवास का शिलान्यास शिरोमणि गुरुद्वारा प्रबंधक कमेटी के अध्यक्ष प्रो. कृपाल सिंह बंडूगर ने किया। कार्य के र्निविघ्न पूरा होने के लिए गुरुद्वारा साहिब के हेड ग्रंथी भाई हरपाल सिंह ने अरदास की। तीन मंजिला यात्री निवास में 200 कमरे होंगे। यात्री निवास की कार सेवा दिल्ली वाले बाबा बचन सिंह जी और बाबा गुलजार सिंह जी की देखरेख में कराई जाएगी।
प्रो. ने कहा कि यात्री निवास का निर्माण दिसंबर माह में लगने वाले शहीदी जोड़ मेल से पहले पूरा कर लिया जाएगा। उन्होंने बाबा बचन सिंह जी, बाबा गुलजार सिंह जी, बाबा सुरेन्द्र सिंह, बाबा बलवीर सिंह बाबा दीवान सिंह जी को सिरोपे भेंटकर सम्मानित भी किया। यहां एसजीपीसी सदस्य करनैल सिंह पंजोली, रविन्द्र सिंह खालसा, अवतार सिंह रिया, सुरेन्द्र कौर, रंजीत सिंह लिबड़ा, बलजीत सिंह भूट्टा, नत्था सिंह, बलविन्द्र सिंह, कर्मजीत सिंह, हेड अमरजीत सिंह, सुरेन्द्र सिंह समाना, बलजीत सिंह मेजर सिंह मौजूद थे।
स्वर्ण मंदिर और एसजीपीसी के अधीन सभी गुरुद्वारों के यात्री निवासों में जल्द ही ऑनलाइन बुकिंग शुरू होने जा रही है। यह बात एसजीपीसी अध्यक्ष प्रो. बडूंगर ने बाबा बंदा सिंह बहादुर इंजीनियरिंग कॉलेज में ट्रस्ट की बैठक उपरांत प्रेस कांफ्रेंस में कही। उन्होंने कहा कि बाबा बंदा सिंह बहादुर इंजीनियरिंग कॉलेज में 500 किलोवाट बाबा बंदा सिंह बहादुर पॉलीटेक्निक कॉलेज में 250 किलोवाट के सोलर प्लांट लगाए जाएंगे। जम्मू कश्मीर से एसजीपीसी के अधीन विभिन्न कॉलेजों में शिक्षा ले रहे सिख छात्रों को निशुल्क शिक्षा के साथ दूसरी सुविधाओं में हॉस्टल खाना की सुविधा निशुल्क होगी।
गुरुद्वारा साहिब में यात्री निवास का शिलान्यास करते प्रो. बडूंगर।
सिखों पर हो रहे हमले पर प्रो. बडूंगर ने बताया कि प्रधानमंत्री को पत्र लिखकर विदेशों में सिखों की सुरक्षा यकीनी बनाने को कहा गया है। डेरा समर्थन मामले पर एसजीपीसी अपना काम कर चुकी है और आगे की कार्रवाई श्री अकाल तख्त साहिब को करनी है। जांच के लिए गठित कमेटी ने अपनी रिपोर्ट दे दी है। सोशल मीडिया में गुरुद्वारा साहिब में प्रसाद बांटने की मशीन का वीडियो वायरल होने को गलत बताया।
hin_Deva bho_Deva hin_Deva hin_Deva hin_Deva bho_Deva hin_Deva